букви г) и д) от Регламент (ЕС) No 952/2013 на Европейския парламент и Съвета
 22
 , доказателството за произход се издава или изготвя в съответствие с правилата за преференциалния произход по член 64 от същия регламент.
 4.Когато се изисква сертификат за автентичност, той трябва да отговаря на изискванията, определени в глава II и приложение II към настоящия регламент.
 5.Ако е необходимо, митническите органи могат да изискат от декларатора или вносителя да представи всякакви допълнителни доказателства, които са необходими, за да се докаже произходът на продуктите в съответствие с член 61, параграф 2 от Регламент (ЕС) No 952/2013 или приложимите разпоредби на съответния търговски режим.
 Член 5
 Електронни документи
 Когато компетентният орган на дадена държава членка признава, че изискваният официален документ не е наличен поради непреодолима сила:
 а)компетентният орган на посочената държава членка може да издаде сканирано копие на оригиналния документ (хартиен или електронен), при условие че такова копие се изпрати чрез електронно съобщение от пощенска кутия, която принадлежи на компетентните органи на същата държава членка;
 б)компетентният орган на държавата членка, на който трябва да се представи изискваният официален документ, може да приеме сканирано копие на оригиналния (хартиен или електронен) документ от оператора, придружено от писмен ангажимент на оператора, че ще представи оригиналния документ при първа възможност.
 По-гъвкавите изисквания, определени в първата алинея, не освобождават митническите органи на държавите членки от задължението им за извършване на надлежна проверка. Те трябва да разполагат с разумна увереност относно автентичността и валидността на документите.
 Член 6
 Проверки, извършвани в трети държави
 Комисията може да изиска третата държава да упълномощи представители на Комисията да извършват, когато е необходимо, проверки в същата трета държава с цел да се провери спазването на изискванията или условията, които са предварително условие за издаването на сертификати или други официални документи, които трябва да бъдат представени на митническите органи на Съюза за допускане за свободно обращение на продукта в Съюза. Тези проверки се извършват съвместно с компетентните органи на съответната трета държава.
 ГЛАВА II
 Специфични секторни правила
 Раздел 1
 ЗЪРНЕНИ КУЛТУРИ
 Член 7
 Определения за тарифните квоти с поредни номера 09.0124, 09.0131, 09.0127, 09.0128, 09.0129 и 09.0130
 1.За тарифните квоти с поредни номера 09.0124 и 09.0131, за целите на определението „сладки картофи, непредназначени за консумация от човека“ сладките картофи се считат за предназначени за консумация от човека по смисъла на код по КН 0714 20 10, ако по време на митническите формалности за допускане за свободно обращение са пресни, цели и представени в директни опаковки от 28 kg или по-малко.
 2.За тарифните квоти с поредни номера 09.0127, 09.0128 и 09.0129 под продукти, класирани в код по КН ex 0714 10 00, се разбират продукти, различни от гранулите от брашна и грис, класирани в код по КН 0714 10 00.
 3.За тарифната квота с пореден номер 09.0130 под продукти, класирани в код по КН ex 0714 10 00, ex 0714 30 00, ex 0714 40 00, ex 0714 50 00 и ex 0714 90 20, се разбират продукти от видовете, използвани за консумация от човека, в директни опаковки, с нетно съдържание, непревишаващо